
Prvostepena disciplinska komisija za tužioce

Broj: 11-07-6-158-10/2022
Dana: 30.03.2022. godine

[bookmark: _GoBack]	Prvostepena disciplinska komisija za tužioce Visokog sudskog i tužilačkog vijeća Bosne i Hercegovine, u sastavu: tužilac Sanin Bogunić, kao predsjedavajući Komisije, sutkinja Sanela Gorušanović-Butigan i tužilac Saša Petković, kao članovi Komisije, imenovana Odlukom predsjednika Visokog sudskog i tužilačkog vijeća Bosne i Hercegovine broj: 11-07-6-4011-1/2021 od 16.11.2021. godine, odlučujući u predmetu razmatranja Sporazuma o zajedničkoj saglasnosti o utvrđivanju disciplinske odgovornosti, broj: UDT DD 011548 22 od 25.03.2022. godine, zaključenog između Ureda disciplinskog tužioca Visokog sudskog i tužilačkog vijeća Bosne i Hercegovine i tuženog S.S., tužioca Okružnog javnog tužilaštva u Banja Luci, na osnovu člana 60. stav 3. a u vezi sa članom 69. stav 4. Zakona o Visokom sudskom i tužilačkom vijeću Bosne i Hercegovine („Službeni glasnik BiH”, br.: 25/04, 93/05, 48/07 i 15/08) i člana 96. Poslovnika Visokog sudskog i tužilačkog vijeća Bosne i Hercegovine („Službeni glasnik BiH“, broj: 55/13, 96/13, 46/14, 61/14, 78/14, 27/15, 46/15, 93/16, 48/17, 88/17, 41/18, 64/18, 12/21, 26/21 i 1/22), na sjednici održanoj dana 30.03.2022. godine, van ročišta donijela je slijedeću:



O D L U K U

	Prihvata se u cjelini Sporazum o zajedničkoj saglasnosti o utvrđivanju disciplinske odgovornosti, broj: UDT DD 011548 22 od 25.03.2022. godine, zaključen između Ureda disciplinskog tužioca i tuženog S.S., tužioca Okružnog javnog tužilaštva u …, pa se utvrđuje da je tuženi S.S.

O d g o v o r a n 

Što je,
	postupajući u predmetu Okružnog javnog tužilaštva u ... br. T13 0 KT 0026226 15, u kojem je podnio optužnicu Osnovnom sudu u ... 12.6.2018. godine. Na glavnom pretresu u predmetu Osnovnog suda u ... broj: 71 0 K 283036 18 K, održanom 4.2.2021.godine, tužilaštvo je obaviješteno da je nastavak pretresa zakazan za 19.3.2021.godine u 8:30 sati. Tuženi nije pristupio na nastavak pretresa. U izjašnjenju od 23.3.2021.godine o razlozima svog izostanka, koje je dostavio sudu na njegov zahtjev, tuženi je, između ostalog, naveo: „Tačno je da dana 19.3.2021. godine u 08.30 časova nisam prisustvovao suđenju, jer navedeni spis koji je bio spreman za suđenje nisam vidio, obzirom da je radni sto bio zatrpan evidencijama spisa zbog ranijeg bolovanja, pa je navedeni spis greškom bio ispod spisa za koji je trebala biti produžena evidencija“. Osnovni sud u ... pozvao je tužilaštvo da pristupi na glavni pretres zakazan za 3.9.2021.godine u 8:30 sati. Poziv je uredno uručen 2.6.2021.godine Tuženi nije pristupio zakazanom glavnom pretresu. Dopisom od 19.3.2021.godine sud je zatražio izjašnjenje od glavnog tužioca zbog razloga nedolaska tuženog na ročište. Dopisom br. A-677/21 od 8.9.2021.godine zamjenik glavnog okružnog tužioca, S. Ž., obavijestio je sud da izostanak nije bio opravdan. U izjašnjenju od 9.9.2021.godine koje je dostavio glavnom tužiocu, tuženi je naveo da je pogrešno zaključio da je glavni pretres zakazan za 12:00 sati.

Dakle,
	tuženi je nepažljivo obavljao svoju službenu dužnost da zastupa optužnicu pred sudom, propisanu članom 43. stav 2. tačka z) Zakona o krivičnom postupku Republike Srpske, propustivši da bez opravdanih razloga pristupi na dva sudska ročišta u istom predmetu 

Čime je,
	izvršio disciplinski prekršaj propisan članom 57. tačka 8. („nemar ili nepažnja u vršenju službenih dužnosti“) Zakona o Visokom sudskom i tužilačkom vijeću Bosne i Hercegovine 

	pa se tuženom u skladu sa članom 58. i 59. Zakona o VSTV-u BiH,  te u skladu sa Smjernicama za određivanje disciplinskih mjera u disciplinskim postupcima (u daljem tekstu: “Smjernice“), koje je VSTV BiH usvojilo 08.07.2016. godine izriče disciplinska mjera: 

Smanjenje plaće u iznosu od 10% (deset posto) na period od 3 (tri) mjeseca


O b r a z l o ž e nj e

	Ured disciplinskog tužioca Visokog sudskog i tužilačkog vijeća Bosne i Hercegovine (u daljem tekstu: Ured disciplinskog tužioca, UDT) je 10.01.2022. godine, podnio disciplinsku tužbu, broj: UDT DD 011548 22 protiv tuženog S. S., tužioca Okružnog javnog tužilaštva u…, zbog disciplinskih prekršaja iz člana 57. tačka 8. Zakona o VSTV-u BiH: „nemar ili nepažnja u vršenju službenih dužnosti“. 
	
	Tuženi je postupao u predmetu Okružnog javnog tužilaštva u ... br. T13 0 KT 0026226 15, u kojem je podnio optužnicu Osnovnom sudu u ... 12.6.2018. godine. Na glavnom pretresu u predmetu Osnovnog suda u ... br. 71 0 K 283036 18 K, održanom 4.2.2021.g, tužilaštvo je obaviješteno da je nastavak pretresa zakazan za 19.3.2021.g. u 8:30 sati. Tuženi nije pristupio na nastavak pretresa. U izjašnjenju od 23.3.2021.g. o razlozima svog izostanka, koje je dostavio sudu na njegov zahtjev, tuženi je, između ostalog, naveo: „Tačno je da dana 19.3.2021. godine u 08.30 časova nisam prisustvovao suđenju, jer navedeni spis koji je bio spreman za suđenje nisam vidio, obzirom da je radni sto bio zatrpan evidencijama spisa zbog ranijeg bolovanja, pa je navedeni spis greškom bio ispod spisa za koji je trebala biti produžena evidencija“. Osnovni sud u ... pozvao je tužilaštvo da pristupi na glavni pretres zakazan za 3.9.2021.g. u 8:30 sati. Poziv je uredno uručen 2.6.2021.g. Tuženi nije pristupio zakazanom glavnom pretresu. Dopisom od 19.3.2021.g, sud je zatražio izjašnjenje od glavnog tužioca zbog razloga nedolaska tuženog na ročište. Dopisom br. A-677/21 od 8.9.2021.g, zamjenik glavnog okružnog tužioca, S. Ž., obavijestio je sud da izostanak nije bio opravdan. U izjašnjenju od 9.9.2021.g, koje je dostavio glavnom tužiocu, tuženi je naveo da je pogrešno zaključio da je glavni pretres zakazan za 12:00 sati.
	
	Tuženi je nepažljivo obavljao svoju službenu dužnost da zastupa optužnicu pred sudom, propisanu članom 43 stav 2 tačka z) Zakona o krivičnom postupku RS, propustivši da bez opravdanih razloga pristupi na dva sudska ročišta u istom predmetu i izvršio disciplinski prekršaj propisan članom 57 tačka 8 Zakona o VSTV[footnoteRef:1]: „nemar ili nepažnja u vršenju službenih dužnosti“. [1:  “Službeni glasnik BiH “, br. 25/04, 93/05, 48/07 i 15/08.] 


	U toku disciplinskog postupka, Ured disciplinskog tužioca je dana 25.03.2022. godine, podnio Prvostepenoj disciplinskoj komisiji, Sporazum o zajedničkoj saglasnosti o utvrđivanju disciplinske odgovornosti (u daljem tekstu: Sporazum), zaključen dana 21.03.2022. godine, između Ureda disciplinskog tužioca i S.S:, tužioca Okružnog javnog tužilaštva u Banja Luci. Navedenim Sporazumom, tuženi je dobrovoljno prihvatio odgovornost za disciplinski prekršaj iz 57. tačka 8. Zakona o VSTV-u  BiH počinjen na način opisan u disciplinskoj tužbi, broj: UDT DD 011548 22 od 10.01.2022. godine.  

	Prilikom predlaganja disciplinske mjere, strane su odlučile da se, u smislu člana 59. Zakona o VSTV-u BiH, uzmu u obzir kao olakšavajuće okolnosti iskazano žaljenje zbog počinjenog prekršaja i ostvarena saradnja sa UDT-om u istrazi, i tokom disciplinskog postupka, koji se manifestuju i u vidu demonstrirane volje za sklapanje sporazuma. Strane su također imale u vidu okolnost da je tuženi tužilac sa dugogodišnjim iskustvom, i da posljedice izvršenog prekršaja nisu naročito značajne. Strane smatraju da je, kao olakšavajuće okolnosti, potrebno uzeti u obzir i da je tuženi prekršaj počinio nakon povratka sa dužeg bolovanja na kojem se nalazio, te stepen disciplinske odgovornosti – nehat.

	Strane su kao otežavajuću okolnost uzele u obzir da je tuženom ranije, odlukom Prvostepene disciplinske komisije broj 04-07-6-2772-7/2019 od 5.11.2019.godine za disciplinski prekršaj propisan članom 57. tačka 8. Zakona o VSTV BiH: „nemar ili nepažnja u vršenju službenih dužnosti“ izrečena disciplinska mjera javne opomene, ali da su olakšavajuće okolnosti takve prirode da ne zahtijevaju izricanje teže disciplinske mjere u ovom predmetu od predložene.

	Razmatrajući dostavljeni sporazum, Komisija nalazi da je navedeni Sporazum zaključen u skladu sa odredbom člana 69. stav 1. Zakona o VSTV-u BiH, pa je na osnovu člana 69. stav 3. istog Zakona, odlučila kao u izreci ove odluke iz slijedećih razloga:

	Iz činjeničnog opisa Sporazuma jasno proizlazi da je tuženi postupajući na način kako je navedeno u tačkama I. i II Sporazuma počinio disciplinski prekršaj iz člana 57. tačka 8. Zakona o VSTV-u BiH: „nemar ili nepažnja u vršenju službenih dužnosti“. 

	S tim u vezi Prvostepena disciplinska komisija nalazi da je navedeni Sporazum zaključen u skladu sa odredbom člana 69. stav 1. Zakona o VSTV-u BiH, te je cijeneći prirodu i težinu disciplinskog prekršaja, zatim njegove posljedice, stepen odgovornosti tuženog, kao i olakšavajuće i otežavajuće okolnosti pod kojima je tuženi počinio navedeni disciplinski prekršaj, zaključila da je predložena disciplinska mjera, Smanjenje plaće za 10% (dest posto) na period od tri (3) mjeseca, adekvatna stepenu disciplinske odgovornosti i posljedicama počinjenog disciplinskog prekršaja za koji se tuženi tereti, pa je na osnovu člana 69. stav 4. istog Zakona, odlučila kao u izreci ove odluke.


POUKA: Protiv ove odluke nije dozvoljena žalba.




Predsjedavajući Prvostepene
disciplinske komisije
TUŽILAC

    MP

  Sanin Bogunić

